
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti, la data de 22 decembrie 2006 pentru finanţarea Proiectului privind reabilitarea drumurilor naţionale etapa a VI-a, cu care comisia noastră a fost sesizată în fond cu adresa Biroului Permanent nr. PL.x. 522  din 3 septembrie 2007.
	PREŞEDINTE,

Aurel Gubandru

RAPORT
asupra proiectului de Lege privind aprobarea Ordonanţei de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti, la data de 22 decembrie 2006 pentru finanţarea Proiectului privind reabilitarea drumurilor naţionale etapa a VI-a
Cu adresa nr.PL.x. 522 din 3 septembrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti, la data de 22 decembrie 2006 pentru finanţarea Proiectului privind reabilitarea drumurilor naţionale etapa a VI-a.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.843/27.06.2007.

Prezentul proiect de Lege are ca obiect de reglementare  aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., pentru finanţarea Proiectului privind reabilitarea drumurilor naţionale etapa a VI-a, semnat la Bucureşti, la data de 22 decembrie 2006.

Finanţarea acestui împrumut a derivat din necesitatea îndeplinirii unui obiectiv principal al politicii de transport naţional ce vizează aducerea reţelei de drumuri naţionale la standarde europene în vederea dezvoltării traficului de pasageri şi de marfă pe coridoarele internaţionale de transport care traversează România (Coridorul IV şi Coridorul IX).
Această etapă de reabilitare a drumurilor se referă la reabilitarea unei reţele de drumuri naţionale în lungime totală de aproximativ 1100 km, situate în nord-estul, centrul, nord-vestul şi vestul României, drumuri ce nu corespund intensităţii şi structurii traficului actual.
Finanţarea Proiectului privind reabilitarea drumurilor etapa a VI-a se va realiza după cum urmează:

Împrumut BEI                                          450.000.000 EUR

Contribuţia Guvernului României           537.000.000  EUR

Costul total al Proiectului (fără taxe        987.000.000 EUR

şi TVA)

Tragerea sumelor din împrumut se va efectua , până la data de 28 februarie 2010, în limita a 24 tranşe, fiecare tranşă având o valoare echivalentă cu cel puţin 10 milioane EUR şi maxim 40 milioane EUR.
Perioada de acordare a împrumutului este de 20 ani din care 5 ani perioada de graţie.
Rata dobânzii este dobânda BEI, plus o marjă de 0,13% pentru cheltuieli administrative ale Băncii.

Proiectul urmează a fi implementat de către Compania Naţională de Autostrăzi şi Drumuri Naţionale din România S.A., în calitate de agenţie de implementare.

Ministerul Transporturilor, în calitate de instituţie coordonatoare a activităţii companiei responsabile cu implementarea proiectului, va asigura administrarea unitară a împrumutului în relaţia cu BEI.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 51 şi 52 din Regulamentul Camerei Deputaţilor domnul Cătălin Doică, Secretar de Stat în cadrul Ministerului Economiei şi Finanţelor.
La lucrările comisiei au participat 23 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege privind aprobarea Ordonanţei de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti, la data de 22 decembrie 2006 pentru finanţarea Proiectului privind reabilitarea drumurilor naţionale etapa a VI-a, în şedinţa din data de  11.09.2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
 Popescu Luminiţa      
ANEXA 1
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 
	Motivarea amendamentelor propuse

	1. 
	1.Titlul proiectului de lege.

„LEGE

privind aprobarea Ordonanţei de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti la 22 decembrie 2006 pentru finanţarea Proiectului privind reabilitarea drumurilor, etapa a VI-a”


	1.Titlul proiectului de lege se modifică şi va avea următorul cuprins:
„LEGE

privind aprobarea Ordonanţei de urgenţă a Guvernului nr.71/2007 pentru aprobarea Contractului de finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România - S.A. pentru finanţarea Proiectului privind reabilitarea drumurilor,  etapa a VI-a, semnat la Bucureşti la 22 decembrie 2006”


	Tehnică legislativă

	2. 
	2. Articolul unic:

„Articol unic.- Se aprobă Ordonanţa de urgenţă a Guvernului nr.71/2007 pentru aprobarea Contractului de Finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., semnat la Bucureşti la 22 decembrie 2006 pentru finanţarea Proiectului privind reabilitarea drumurilor naţionale  etapa a VI-a.”
	2. Articolul unic se modifică şi va avea următorul cuprins :

„Articol unic.- Se aprobă Ordonanţa de urgenţă a Guvernului nr.71 din 28 iunie 2007 pentru aprobarea Contractului de finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România - S.A. pentru finanţarea Proiectului privind reabilitarea drumurilor,  etapa a VI-a, semnat la Bucureşti la 22 decembrie 2006, publicată în Monitorul Oficial al României, Partea I, nr.446 din 29 iunie 2007.”
	Tehnică legislativă

